- ვიდეომაგნიტოფონი მოვპარეთ მეგობრის მეზობელს და ჩემს ბინაში წამოვიღე მოპარული ნივთი. პოლიციამ მაშინვე ჩემს მეგობარზე აიღო ეჭვი. უთქვამთ, მოგვაძებნინე და არავის დავსჯითო, იმანაც სახლში მომიყვანა პოლიციელები. ამოიღეს მოპარული ნივთი და ქურდობისთვის გამასამართლეს. მახსოვს, მიამიტურად ეხვეწებოდა პოლიციელებს, - ხომ მითხარით, რომ არ დაიჭერდით და გამოუშვითო. 20 წლის ვიყავი, როცა გამასამართლეს. 3 წელი მომისაჯეს, წელიწად-ნახევარში გამოვედი. მერე ისევ ჯიბგირობაზე დამიჭირეს.